31. oktober 2017

Til: Borgmester Sten Christiansen.

Fra: Grundejerforeningen Gl. Vridsløse.

Omhandlende: Kommende byggeri på Museumsgrunden og ekstra etagebyggeri på Toften.

Bestyrelsen har erfaret at kommunen har planer om byggeri på Museumsgrunden i form af hjemtagelsesboliger til unge, brug af grunden til parkeringsplads til Toften/ hjemtagelsesboliger og mulig bebyggelse af ekstra etage på Toften til ældreboliger.

Vi vil gerne snarest inviteres til møde omhandlende disse problematikker.

Vi er meget bekymret for landsbyens fremtid som landsby og landsbyens kulturarv.

Vores landsby er under et alvorligt pres:

Kommende byggeri i højden på Hyldagergrunden.

Kommende byggeri på Bakkegården.

Usikker fremtid for Toftegården.

Byggeri i højden i Toften.

Byggeri og parkeringspladser på Museumsgrunden.

Vi har som bestyrelse nogle bud på landsbyens fremtid

Vi ser [b.la](http://b.la). ikke, i forbindelse med byggeri af 15-17 hjemtagelsesboliger på Museumsgrunden, at det projekt er ordentlig gennemtænkt. Det handler om sårbare unge, der skal have en ny start i Albertslund, som det gerne skulle gå godt for. Placeringen op af et andet sårbart område i syd, Hedemarken- tænker vi er en dårlig placering.

Foruden Hedemarken rummer landsbyen sårbare unge på Motorcrosbanen og på dyregården.

På et kommende møde vil vi gerne fortælle mere om vores tanker for landsbyen.

Med venlig hilsen

Grundejerforeningen Gl. Vridsløse

Formand Alice Holse